ddrg/super_eurlex huggingface dataset:
SKRIFTLIG FORESPØRGSEL E-3528/02

af Amalia Sartori (PPE-DE) til Rådet

(10. december 2002)

Om: Indirekte finansiel støtte til den burmesiske regering

British American Tobacco, et internationalt tobaksselskab med sæde i London, er en af de største britiske investorer i Burma (Myanmar). Selskabet administrerer Rothmans, som igen for sit vedkommende har indgået et joint venture (40/60 %) med Economic Holding Myanmar, et selskab, der tilhører militærregeringen, som trist nok er kendt for sine vedvarende menneskerettighedskrænkelser. Burma har siden 1962 været styret af et militærdiktatur, som har gjort sig skyld i tortur, mishandlinger, fængslinger, tvangsarbejde og drab på et uhørt stort antal mænd, kvinder og børn.

Desuden er Burma det land i verden, der har det største antal børnesoldater.

Gennem sine investeringer gør British American Tobacco sig til diktatorstyrets medskyldige ved at styrke det og være med til at sikre, at det fortsat kan sidde ved magten.

Hvad agter Rådet at gøre med hensyn til denne finansielle støtte til et styre, der af alle betragtes som skyldig i forbrydelser mod menneskeheden, eftersom en medlemsstat og dermed hele Unionen er indblandet i denne sag?

Svar

(5. og 6. maj 2003)

1. Siden 1996 har Rådet vedtaget en række fælles holdninger om Burma. Der er i det foreliggende tilfælde tale om fælles holdning 96/635/FUSP af 28. oktober 1996(1), forlænget og ændret ved fælles holdning 2000/246/FUSP af 26. april 2000(2) og ved fælles holdning 2002/831/FUSP af 21. oktober 2002(3).

Den seneste er fælles holdning 2002/831/FUSP, som Rådet vedtog den 21. oktober 2002, lægger op til en række målrettede sanktioner mod regimet i Burma, herunder visumforbud og indefrysning af midler, rettet mod nuværende og tidligere medlemmer af Burmas regering, medlemmer af Det Nationale Råd for Fred og Udvikling (SPDC), tidligere medlemmer af SLORC samt højtstående militærpersoner.

2. Rådet har imidlertid ikke taget stilling til europæiske firmaers eventuelle investeringer i Burma, og det har heller ikke drøftet B.A.T./Rothmans joint venture med Economic Holding Myanmar.

(1) EFT L 287 af 8.11.1996, s. 1 og 2.

(2) EFT L 122 af 24.5.2000, s. 1-5.

(3) EFT L 285 af 23.10.2002, s. 7-11.
SKRIFTLIG FORESPØRGSEL E-2871/02

af Charles Tannock (PPE-DE), Neil Parish (PPE-DE)og Theresa Villiers (PPE-DE) til Kommissionen

(11. oktober 2002)

Om: Frankrigs ulovlige forbud mod import af britisk oksekød

Det forlyder, at den franske regering overvejer at ophæve sit ulovlige forbud mod import af britisk oksekød. Dette forbud har været gældende i over to år. Planlægger Kommissionen at pålægge Frankrig en bøde, selv om forbuddet ophæves, og vil denne bøde i givet fald få tilbagevirkende kraft?

Vil Kommissionen bekræfte, at såfremt Kommissionen ikke pålægger Frankrig en bøde, da er den britiske regering i henhold til de europæiske traktater berettiget til at anlægge erstatningssag ved EF-Domstolen?

Svar afgivet på Kommissionens vegne af David Byrne

(11. december 2002)

I henhold til artikel 228 i EF-traktaten kan Kommissionen, hvis en medlemsstat ikke har truffet de nødvendige foranstaltninger til opfyldelse af en dom fra Domstolen inden for den frist, som Kommissionen har fastsat, igen indbringe sagen for Domstolen. I denne anden sag angiver Kommissionen størrelsen af det faste beløb eller den tvangsbøde, som efter Kommissionens opfattelse bør pålægges den medlemsstat, der ikke har overholdt sine forpligtelser. Hvis Domstolen i sin dom i processen i henhold til artikel 228 fastslår, at medlemsstaten ikke har efterkommet Domstolens dom i den oprindelige sag, kan Domstolen pålægge medlemsstaten betaling af et fast beløb eller en tvangsbøde. Denne er ikke nødvendigvis den samme, som Kommissionen har foreslået.

Kommissionen indledte den i artikel 228 fastlagte procedure mod Frankrig i sagen om oksekød, som det ærede medlem har omtalt, og angav over for Domstolen, hvad man mente ville være en passende tvangsbøde. Inden processen nåede Domstolen, vedtog Frankrig imidlertid en lovgivning for at overholde sine fællesskabsforpligtelser i denne sag. Efter en omhyggelig prøvelse af den franske lovgivning nåede Kommissionen frem til den opfattelse, at der nu var overensstemmelse med de relevante krav i fællesskabslovgivningen. Som følge heraf har Kommissionen standset sin procedure mod Frankrig og har anmodet medlemsstaten om at betale omkostningerne for den samlede procedure.

Kommissionen har for nylig besluttet under hensyntagen til indhøstede erfaringer i de seneste sager (herunder også den sag, som det ærede medlem har omtalt), at tage fremgangsmåden ved anvendelse af artikel 228 op til fornyet overvejelse med henblik på at undersøge, på hvilken måde man kunne gøre Domstolens domme mere effektive ved at udnytte alle de muligheder, der findes mht. fastlæggelse af faste beløb eller tvangsbøder.

Artikel 227 i EF-traktaten giver en medlemsstat, der finder, at en anden medlemsstat ikke har overholdt en forpligtelse i EF-traktaten, mulighed for at indbringe sagen for Domstolen. Processer i henhold til denne artikel ville dog, også selv om de blev afsluttet med en positiv dom fra Domstolen, ikke føre til ydelse af finansiel godtgørelse til den medlemsstat, der indledte proceduren.
SKRIFTLIG FORESPØRGSEL P-2950/02

af Juan Ojeda Sanz (PPE-DE) til Kommissionen

(14. oktober 2002)

Om: Informationsnet om uddannelse i Europa (NARIC)

Kommissionens initiativ med henblik på at oprette et net af nationale informationscentre vedrørende akademisk anerkendelse (NARIC) i 1984 er udtryk for EU's ønske om at rådgive og formidle pålidelige oplysninger om akademisk anerkendelse og uddannelsers, eksamensbevisers og studieperioders gyldighed i forbindelse med studier i andre lande. Dette initiativ har fremmet de studerendes mobilitet i Europa.

Siden 1984 er der løbende foretaget forbedringer og indført nye målsætninger, og herunder vil det være på sin plads at nævne, at ministre fra over 30 lande i Bologna-erklæringen har givet udtryk for deres vilje til at oprette et europæisk uddannelsesområde senest i 2010, der kan åbne mulighed for mere direkte sammenligninger mellem uddannelser og eksamensbeviser. Kommissionen bedes for at belyse effektiviteten og de opnåede resultater i dette net af informationscentre besvare følgende spørgsmål:

Kan Kommissionen forelægge statistiske oplysninger om antallet af studerende, der benytter sig af dette net for at indhente oplysninger om anerkendelse af uddannelser og eksamensbeviser?

Råder Kommissionen over oplysninger om resultaterne af de henvendelser, der rettes til de nationale informationscentre, og disses rådgivning?

Og kan Kommissionen i bekræftende fald oplyse, hvor lang tid der gennemsnitligt går mellem henvendelserne fra de studerende og centrenes svar?

Svar afgivet på Kommissionens vegne af Viviane Reding

(15. november 2002)

Kommissionen råder på nuværende tidspunkt ikke over pålidelige statistikker om de forhold, som det ærede medlem nævner, da sådanne statistikker kun er til rådighed hos de enkelte NARIC-informationscentre. Kommissionen vil på grundlag af undersøgelser, som er blevet gennemført for nylig, undersøge, om sådanne statistikker kan udarbejdes, og vil så hurtigt som muligt oplyse Parlamentet om resultaterne.
SKRIFTLIG FORESPØRGSEL P-3136/02

af Mihail Papayannakis (GUE/NGL) til Kommissionen

(28. oktober 2002)

Om: Anlæggelse af vej med stor kapacitet

Den franske stat har besluttet at anlægge en vej med stor kapacitet mellem Bordeaux og Toulouse med henblik på transport af dele til Airbus A380 og på at oprette en særlig forbindelse med stor kapacitet. Denne vej føres som en omvej gennem Barbotan Les Thèrmes, hvilket er uforståeligt, når der i forvejen findes en direkte og 7 km. kortere forbindelse.

- Barbotan er et kursted med 1 700 arbejdspladser, der risikerer nedsat aktivitet som følge af de store gener, som denne forbindelse vil medføre

- Barbotan er allerede blevet foreslået Kommissionen som lokalitet af fællesskabsbetydning, og der lever flere bemærkelsesværdige arter, bl.a. en art, der hører under habitatdirektivet

- Der er tildelt strukturfondstøtte til fremme af kurstedets udvikling og miljøbeskyttelse

Mener Kommissionen ud fra disse oplysninger ikke, at anlæggelsen af denne vej er et brud på fællesskabsrettens miljøbestemmelser, helt præcist direktiverne 79/409/EØF(1) og 92/43/EØF(2)? Kan Kommissionen oplyse mig om, hvorvidt der er tildelt strukturfondstøtte og/eller EIB-lån til anlæggelsen af denne vej med stor kapacitet mellem Bordeaux og Toulouse? Ville det i bekræftende fald ikke være uforeneligt med finansieringen af miljøbeskyttelsen? Hvilke initiativer agter Kommissionen at tage for at medvirke til en ændring af denne vej for at overholde miljødirektiverne?

(1) EFT L 103 af 25.4.1979, s. 1.

(2) EFT L 206 af 22.7.1992, s. 7.

Svar afgivet på Kommissionens vegne af Margot Wallström

(27. november 2002)

Kommissionen har for ganske nylig modtaget to klager over det projekt, det ærede medlem omtaler, og som vedrører en vej med stor kapacitet mellem Bordeaux og Toulouse med henblik på at kunne transportere dele til Airbus A 380. Kommissionen er ved at undersøge, om der er tale om uforenelighed mellem dette projekt og bestemmelserne i Rådets direktiv 79/409/EØF af 2. april 1979 om beskyttelse af vilde fugle og Rådets direktiv 92/43/EØF af 21. maj 1992 om bevaring af naturtyper samt vilde dyr og planter. Efter en analyse af de oplysninger, der er indeholdt i klagesagerne, vil Kommissionen træffe de nødvendige foranstaltninger, for at fællesskabsretten på miljøområdet efterkommes.

Kommissionen kan oplyse det ærede medlem, at dette projekt ikke er genstand for nogen fællesskabsfinansiering.
SKRIFTLIG FORESPØRGSEL E-3492/02

af Renzo Imbeni (PSE) til Rådet

(9. december 2002)

Om: Tilpasning af hvervet som toldinspektør i forbindelse med udvidelsen

Udvidelsen af Den Europæiske Union vil medføre en afskaffelse af toldformaliteterne i samhandelen med de nye lande, der bliver medlemmer af Unionen. Kan Rådet oplyse, om denne afskaffelse sker gradvist, og om der i samhandelen med disse lande fortsat udstedes tolddokumenter som f.eks. T2 i forbindelse med varer, der er omfattet af den interne overgangsordning, der gælder for nogle af disse lande?

Går Rådet i tilfælde af en fuldstændig afskaffelse af alle toldformaliteter ind for et forslag til forordning, som indeholder ledsageforanstaltninger på fællesskabsplan til fordel for toldinspektører, og som omfatter specifikke og særlige aktioner med henblik på at supplere strukturfondsforanstaltningerne?

Svar

(5. og 6. maj 2003)

Rådet bekræfter, at de nye medlemsstater skal gennemføre gældende fællesskabsret vedrørende toldspørgsmål fra den dato, hvor de bliver medlem af EU.

Alle de tiltrædende stater har forpligtet sig til at tage de nødvendige skridt til at transformere og gennemføre gældende fællesskabsret på dette område i god tid inden tiltrædelsen og tilpasse deres administrative kapacitet tilsvarende. Der vil blive lagt særlig vægt på effektiv grænseforvaltning, indførelse af ny teknologi, toldetik og samarbejde mellem alle forvaltningens relevante tjenester.

Det er op til hver af de tiltrædende stater at træffe de nødvendige foranstaltninger hertil, herunder også omplacering og efteruddannelse, og at henvende sig til Kommissionen med henblik på finansiering af relevante initiativer

Det foreslås, at det ærede medlem retter spørgsmål vedrørende praktiske detaljer til Kommissionen.
SKRIFTLIG FORESPØRGSEL E-1957/02

af Glyn Ford (PSE) til Kommissionen

(3. juli 2002)

Om: Import af varer i EU

Hvilke begrænsninger findes der for import af varer i EU, der er fremstillet og fabrikeret i Nordkorea, men eksporteres fra Sydkorea?

Svar afgivet på Kommissionens vegne af Pascal Lamy

(21. august 2002)

For handelen med Nordkorea gælder de normale handelsbestemmelser for industrivarer til EU for alle sektorer. Den eneste undtagelse er tekstilvarer og beklædningsgenstande, for hvilke Nordkoreas eksport er underlagt en meget streng ordning, der kun tillader import til EU, hvis kontingenterne er åbne. Denne ordning blev forbedret i 2000 ved forhøjelsen af kvoterne for visse tekstilkategorier(1). Når det gælder andre varer end tekstilvarer, findes der ingen begrænsninger for eksport fra Nordkorea til EU, og i dette tilfælde anvendes mestbegunstigelsestoldsatserne.

Der gælder derfor ingen særlige begrænsninger for import af varer, som fremstilles i Nordkorea, men eksporteres via Sydkorea, når bortses fra tekstilvarerer, for hvilke EU's autonome ordning stadig finder anvendelse på Nordkorea. Det bør bemærkes, at der for EU's tekstilhandel med Sydkorea gælder en mere liberal ordning, der er baseret på en bilateral aftale.

(1) Kommissionens forordning (EF) nr. 2878 af 28. december 2000, EFT L 333 af 29.12.2000, om ændring af bilag IV til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel.
SKRIFTLIG FORESPØRGSEL E-3723/02

af Fernando Fernández Martín (PPE-DE) til Kommissionen

(19. december 2002)

Om: Vanuatu

Kan Kommissionen i forbindelse med Vanuatu angive en liste over projekter, der er blevet godkendt til finansiering over EU-budgettet i år 2001, og oplyse det samlede investeringbeløb for 2001?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3725/02

af Fernando Fernández Martín (PPE-DE) til Kommissionen

(19. december 2002)

Om: Chad

Kan Kommissionen i forbindelse med Chad angive en liste over projekter, der er blevet godkendt til finansiering over EU-budgettet i år 2001, og oplyse det samlede investeringbeløb for 2001?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-1850/02

af Paulo Casaca (PSE) til Kommissionen

(28. juni 2002)

Om: Manglende ensartethed og kohærens i fællesskabsbestemmelserne om fiskeri

Kommissionens nylige lovgivningsmæssige forslag (KOM(2001) 764) og (KOM(2002) 108) i alvorlig grad i uoverensstemmelse med de eksisterende fællesskabsbestemmelser og udviser endog manglende indre sammenhæng.

For det første er der selve benævnelsen, hvor Kommissionen skifter udtrykket espécies de águas profundas som er forståeligt på korrekt portugisisk ud med população da fundura. Desuden optræder der henvisninger til geografiske ICES- og CECAF-områder, som ikke er i overensstemmelse med den hidtidige lovgivning og fastsættelsen af de arter, der er omfattet af kvoter, ligesom disses størrelse, ligesom vigtige arter som vragfisk er udeladt. Den foreslåede lovgivning udviser således alvorlige mangler, som kan få meget negative konsekvenser for Azorerne.

Anser Kommissionen det ikke for påkrævet at tage hensyn til (og ikke blot formelt at høre) synspunkterne hos politikere og erhvervsliv, inden den gennemfører sine forslag, som i det foreliggende tilfælde ville være afgørende betydning for et bestemt område?

Svar afgivet på Kommissionens vegne af Franz Fischler

(2. august 2002)

Det er vigtigt at sikre bæredygtig udnyttelse af alle dybvandsarter, og Kommissionen har foreslået en række forholdsregler, som er i overensstemmelse med videnskabens udtalelser om disse arters tilstand og det fiskeri, de kan tåle. Dette er tilfældet for alle berørte havområder, herunder også Azorerne. Hvad vragfisk

angår, foreligger der dog p.t. ingen videnskabelige udtalelser fra Det Internationale Havundersøgelsesråd eller fra Den Videnskabelige, Tekniske og Økonomiske Komité for Fiskeri, hvorfor Kommissionen ikke har fremsat forslag om bevaring af denne art.

Den portugisiske version af reglerne for fangst af dybhavsarter vil blive ændret under hensyn til det sproglige aspekt, der henvises til.

Der bør tages hensyn til økonomiske og politiske faktorer i forvaltningen af fiskeressourcerne, men det første og vigtigste skridt må være at sikre, at udviklingen af fiskeriet er bæredygtig. Først når bæredygtigheden er sikret, kan der træffes rationelle afgørelser om udnyttelsen af fiskeressourcerne. Hvorom alting er, vil Kommissionen høre de berørte industrisektorer om udviklingen af en bevaringspolitik for dybhavsarterne.
SKRIFTLIG FORESPØRGSEL P-2457/02

af Maurizio Turco (NI) til Kommissionen

(26. august 2002)

Om: Afklaringer vedrørende svaret på skriftlig forespørgsel P-2104/02 om krænkelser af retsstatsprincippet og af demokratiet i Italien EU-traktatens artikel 6 og 7

I henhold til EU-traktaten kan Kommissionen foreslå Rådet at fastslå, at en medlemsstat groft og vedvarende overtræder principper i artikel 6, stk. 1, hvorfor der altså ikke er tale om, at den er forpligtet hertil.

I hvad der afgjort er en temmelig lang periode, nemlig fra den 21. november 2000 til den 24. april 2002, virkede forfatningsdomstolen uden sit forfatningsbestemte plenum på 15 dommere, idet den indkaldtes og traf beslutninger med 13 dommere.

Selv om den indgåede aftale, som Kommissionen omtaler i sit svar på skriftlig forespørgsel P-2104/02(1), er politisk legitim, er den helt klart forfatningsstridig, eftersom forfatningen foreskriver, at Deputeretkammeret består af 630 medlemmer, mens det i aftalen fastsættes, at det i indeværende valgperiode består af 617 medlemmer.

Kan Kommissionen på baggrund af ovenstående oplyse:

- om den har haft lejlighed til at drøfte situationen i Italien, især den åbenlyse og langvarige krænkelse af den italienske forfatning gennem de ovenfor beskrevne aktioner, for at træffe afgørelse om, hvorvidt den skal foreslå Rådet at fastslå, at en medlemsstat groft og vedvarende overtræder principper i artikel 6, stk. 1? Med hvilken begrundelse har den i bekræftende fald besluttet ikke at foreslå Rådet at fastslå, at der er tale om en overtrædelse af disse principper? Mener Kommissionen i benægtende fald, at krænkelser af den beskrevne art ikke henhører under dens beføjelser i henhold til EU-traktatens bestemmelser?

- hvorledes den forholder sig til spørgsmålet om konstatering af krænkelser, eller om den kan svare på det allerede stillede spørgsmål om, hvorvidt den allerede råder over eller agter at erhverve sig instrumenter til at føre kontrol med overholdelsen af de i EU-traktatens artikel 6 omhandlede principper??

(1) EFT C 28 E af 6.2.2003, s. 186.

Svar afgivet på Kommissionens vegne af Romano Prodi

(15. oktober 2002)

Det ærede medlem henvises til Kommissionens svar på skriftlig forespørgsel P-2104/02(1).

(1) EFT C 28 E af 6.2.2003, s. 186.
SKRIFTLIG FORESPØRGSEL E-3683/02

af Fernando Fernández Martín (PPE-DE) til Kommissionen

(19. december 2002)

Om: Salomonøerne

Kan Kommissionen give en oversigt over projekter i Salomonøerne, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3710/02

af Fernando Fernández Martín (PPE-DE) til Kommissionen

(19. december 2002)

Om: Zambia

Kan Kommissionen i forbindelse med Zambia oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Zambia i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3720/02

af Fernando Fernández Martín (PPE-DE) til Kommissionen

(19. december 2002)

Om: Trinidad og Tobago

Kan Kommissionen i forbindelse med Trinidad og Tobago oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Trinidad og Tobago i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.